Split (1)

train · 14.6k rows

text stringlengths 0 89
تخيّل، يا عزيزي،
مصنع روسي بيصنّع سلاح روسي

و70% من مبيعات مصنعه لمدنيين،

و40% منهم أمريكان.

ودا بيخلّي الـ"كلاشنكوف"،
ونسخته الأمريكية الـ"إيه آر 15"،

أسلحة مُفضَّلة في الـMass Shooting،

اللي بيقوم بيه كتير من المراهقين الأمريكان

زي المراهق الأمريكي "روبرت هوكنز"،

اللي قتل 9 أشخاص في مول
في ولاية "نبراسكا"، سنة 2007،

باستخدام الـ"كلاشنكوف".

وزي حادث إطلاق النار الأخير

في مدرسة ابتدائية
في جنوب "تكساس"، في مايو 2022،

واللي راح ضحيته 21 بني آدم، منهم 19 طفل،

واستخدم فيه القاتل
بندقية الـ"إيه آر 15" الأمريكية،

اللي استخدمها مسلحين في 11 حادث
"ماس شوتنج"، من 2012 لحد دلوقتي.

باختصار كدا،

كل المزايا اللي صنّع بيها
عمّنا "ميخائيل كلاشنكوف" السلاح دا

عشان ينقذ بيه وطنه،

كانت هي نفس المزايا

اللي خلّته السلاح المثالي

لكل الإرهابيين والمتمردين
وحتى المراهقين حول العالم.

أي حد، يا عزيزي،
ممكن يستخدم السلاح، في أي غرض.

لو سألت أي حد، إيه أخطر سلاح في العالم؟

غالبًا هتكون الإجابة، "القنبلة الذرّية"،

برغم إن ضحايا القنبلة الذرّية
لا يتجاوز الـ200 ألف.

حسب ورقة بحثية سنة 2006،

بعنوان The Economics of Small Arms،

العالم فيه 500 مليون قطعة سلاح ناري،

و100 مليون منهم "كلاشنكوف".

ومن بين 75 لـ100 شخص في العالم،

هناك واحد بيمتلك قطعة "كلاشنكوف".

دا بيخلّي، يا عزيزي، عدد الضحايا
اللي بيموتوا بهذا السلاح وأنواعه المختلفة

250 ألف ضحية سنويًا،

يعني أكتر من كل اللي ماتوا
بسبب القنبلة الذرّية.

ودا خلّى الباحثين يسموا السلاح دا
Weapon of the Century، سلاح القرن.

في حكايتنا الأولى،
"كلاشنكوف" كان بطل وطني،

وفي حكايتنا التانية، كان مخترع مخيف.

صنع سلاح كان حاضر
في تقريبًا كل الحروب والنزاعات في العالم.

طب كدا، "كلاشنكوف" مين فيهم؟
بطل وطني ولّا مخترع مخيف؟

فيه حوارات مع "كلاشنكوف"،
كان ساعات بيرفض الحكاية التانية،

ويصمم إنه بطل وطني،

وإن تمن الفاتورة الأخلاقية لـ"كلاشنكوف"

يدفعه النازيين،

Subsets and Splits

No community queries yet

The top public SQL queries from the community will appear here once available.